بھوجا ائیر پرواز 213

بھوجا ائیر پرواز 213 اندرون ملک کی پرواز تھی جو بھوجا ائیر کی ملکیت تھی۔ 20 اپریل 2012 کو یہ پرواز پاکستان کے شہر کراچی کے جناح بین الاقوامی ہوائی اڈا سے اسلام آباد کے شہید بینظیر بھٹو ہوائی اڈا کی طرف رواں دواں تھی لیکن خراب موسم کی وجہ سے اسلام آباد کے ہوائی اڈے پر اترنے سے پہلے ہی حادثے کا شکار ہو گئی اور عملے کے چھ ارکارن سمیت تمام کے تمام 121 مسافر لقمۂ اجل بن گئے۔

طیارہ 
حادثہ پیش آنے والا ہوائی جہاز بوئنگ 737-236  رجسٹریشن نمبر AP-BKC, ایم ایس این (Manufacturers Serial Number) جہاز تیار کنندہ کا نمبر شمار 23167۔ جہاز نے اپنی پہلی اڑان 13 دسمبر 1984 میں بھری اور برٹش ائیرویز اور جنوبی افریقہ کی کمپنی کوم ایئر  کے استعمال میں رہا۔ یہ جہاز شاہین ائیر سے خریدہ گیا تھا جو اسی ساخت کے جہازوں پر کام کر رہی ہے۔

حادثہ 
بھوجا ائیر کی اندرون ملک پرواز جناح بین الاقوامی ہواگاہ، کراچی سے شہید بینظیر بھٹو بین الاقوامی ہوائی اڈہ، اسلام آباد کیطرف گامزن تھی اور اس روٹ کی افتتاحی پرواز تھی، بھوجا ائیر کی یہ بارہ سال بعد شام کی پہلی پرواز تھی (سال 2000 میں مالی مشکلات کی وجہ سے بھوجا ائیر بند ہو گئی تھی اور اس نے مارچ 2012 میں دوبارہ پروازیں شروع کیں)۔۔ طیارہ میں 121 مسافر اور 6 افراد کا عملہ سوار تھے، مسافروں میں چھ بچے بھی شامل تھے۔ طیارہ نے مقامی وقت کے مطابق شام کے پانچ بجے پرواز کیا اور اس نے چھ بج کے پچاس منٹ پر اسلام آباد پہنچنا تھا۔ شام چھ بج کے چالیس منٹ  پر جہاز اسلام آباد سے 3 ناٹیکل میل دوری پر حسین آباد گاؤں کے قریب حادثہ کا شکار ہو گیا۔ عینی شاہدین کے مطابق جہاز گرنے سے پہلے غالباً اس پر بجلی گری جس سے فضاء میں ایک آگ کا گولا نظر آیا۔ جہاز پر سوار تمام 12 افراد ہلاک ہو گئے۔ ابتدائی تحقیقات کے مطابق پائلٹ نے شدید بارش اور طوفان میں جہاز اتارنے کی کوشش کی اور ہوا کے شدید تناؤ کی وجہ سے جہاز زمین پر آگرا۔ اس حادثہ کے پانچ منٹ بعد ائیر بلو کی پرواز نے اسلام آباد کے ائیر پورٹ پر کامیاب لینڈنگ کری۔

حادثہ کے باعث اسلام آباد کا ائیر پورٹ آگ بجھانے کے انتظامات کی کمی کیوجہ سے عارزی طور پر بند کر دیا گیا۔ ہنگامی حالات پر معمور عملہ کو جائے حادثہ پر بھیج دیا گیا۔ متاثرہ پروازوں کو لاہور کے علامہ اقبال بین الاقوامی ہوائی اڈا بھیج دیا گیا۔</ref> گو کہ حادثہ آبادی پر ہوا اور کئی گھروں کو بھی نقصان ہوا مگر کوئی جانی نقصان نہیں ہوا۔

یہ پاکستان کا دوسرا بڑا فضائی حادثہ تھا،  اس سے پہلے 2010 میں ایئر بلیو پرواز 202 حادثہ کا شکار ہوئی اور اس میں 152 افراد ہلاک ہوئے تھے اور بوئنگ 737-200 کا چوتھا بڑا حادثہ ہے۔

مسافر اور عملہ 
جہاز میں 6 افراد پر مبنی عملہ، 110 بڑے، 6 بجے اور 5 نو مولود تھے۔

حوالہ جات 

2012ء میں پاکستان
2012ء میں فضائی حادثات و واقعات
2012ء میں موسمیات
پاکستان میں ہوائی حادثات و واقعات
Short description is different from Wikidata